Ny OnePlus Nord-telefon den 4. april

OnePlus er så småt klar med en ny model i OnePlus Nord-serien. En serie, der efterhånden er blevet så omfangsrig, at vi har mistet overblikket. Den nye model hedder OnePlus Nord CE 3 Lite 5G. Efter den officielle grafik at dømme, henvender den sig til en yngre kundegruppe.

Telefonen lanceres officielt ved  online-eventet Larger than  life – A OnePlus Nord Launch Event, den 4. April klokken 14.30. Her lanceres også et nyt sæt hovedtelefoner i form af OnePlus Nord Buds 2.

OnePlus skriver i pressematerialet at:

“Den nye OnePlus Nord CE 3 Lite 5G kombinerer OnePlus’ hurtige og smidige oplevelse med nøglefunktioner fra dens forgængere i Nord-serien. Smartphonen kommer desuden i et nyt design, der byder på en frisk lime-farve og et simpelt kameralayout bestående af to cirkler.”

OnePlus har endnu ikke delt nogen informationer om telefonens bestykning. Men kender vi kineserne ret, vil informationerne komme dryppende i løbet af de næste uger.

De har gjort det muligt at tilmelde sig informationer på hjemmesiden.

Ny OnePlus Nord-telefon den 4. april